Diari Oficial de la Generalitat Valenciana


Sumari del DOGV 7464, del 12-02-2015 (2015/1082)

RESOLUCIÓ de 15 de gener de 2015, de la Conselleria d'Educació, Cultura i Esport, per la qual es modifica l'autorització al centre autoritzat d'Ensenyances Artístiques Professionals de Música Liceu de Música Ciutat de Mislata de la localitat de Mislata.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7464

Data del DOGV
:   12-02-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/1082


Data del document
:   15-01-2015

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 15 de gener de 2015, de la Conselleria d'Educació, Cultura i Esport, per la qual es modifica l'autorització al centre autoritzat d'Ensenyances Artístiques Professionals de Música Liceu de Música Ciutat de Mislata de la localitat de Mislata. [2015/1082]  
L'expedient ha sigut iniciat pel representant de la titularitat del centre autoritzat d'Ensenyances Artístiques Professionals de Música Liceu de Música Ciutat de Mislata, número de codi 71188738, de la localitat de Mislata, en solicitud d'ampliació, per al grau elemental, de les especialitats instrumentals d'Arpa, Bombardí, Contrabaix, Trompa i Viola, i per al grau professional, de les especialitats d'Arpa, Bateria, Guitarra Elèctrica i Baix Elèctric.  
La Direcció General de Centres i Personal Docents va emetre un informe favorable, de 5 de juny de 2014, respecte a l'adequació de les instalacions proposades, quant a espais educatius, de conformitat amb la normativa aplicable.  
El centre ha presentat, davant de la direcció territorial d'Educació, Cultura i Esport corresponent, la relació del professorat i les titulacions corresponents a les especialitats solicitades, així com el quadro-horari de funcionament i objectius, continguts i criteris d'avaluació, a fi de la seua aprovació abans de l'inici de les activitats educatives corresponents.  
Vist l'informe favorable de la direcció general competent en l'ordenació de les ensenyances de règim especial, respecte al compliment normatiu de les especialitats solicitades.  
Vista la proposta favorable, de data 13 d'octubre de 2014, de la direcció territorial competent en matèria educativa, que inclou l'informe de la Unitat Tècnica de Construccions, respecte a les instalacions, i l'informe de la Inspecció Educativa del que es desprén que les titulacions i programacions presentades per a impartir les ensenyances solicitades, s'ajusten al que s'establix la legislació vigent aplicable.  
  
Vist el nou informe de la Inspecció Educativa, de data 18 de desembre de 2014, sobre els efectes de la implantació d'estes especialitats per al curs 2015-2016  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 303/2010, de 15 de març (BOE 09.04.2010), pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació; el Reial Decret 321/1994, de 25 de febrer (BOE 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE 12.03.2010); el Decret 158/2007, de 21 de setembre (DOCV 25.09.2007), del Consell, pel qual s'establix el currículum de les ensenyances professionals de Música i es regula l'accés a estes ensenyances, i el Decret 159/2007, de 21 de setembre (DOCV 25.09.2007), del Consell, pel qual s'establix el currículum de les ensenyances elementals de música i es regula l'accés a estes ensenyances.  
  
Vista la proposta del director general de Centres i Personal Docent de data 15 de gener de 2015 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOCV 7355 de 08.09.2014), pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
Primer  
Autoritzar al centre següent l'ampliació de les seues ensenyances en els termes que s'especifiquen:  
Codi: 88725574  
Denominació genèrica del centre: centre autoritzat d'Ensenyances Artístiques Elementals i Professionals de Música.  
Denominació específica del centre: Liceu de Música Ciutat de Mislata.  
Titular: Associació Unió Musical de Mislata.  
Domicili: C/ Alt Palància, núm. 4.  
Localitat: Mislata (46871).  
Província: València.  
S'autoritza per al grau elemental, les especialitats instrumentals d'Arpa, Bombardí, Contrabaix, Trompa i Viola, i per al grau professional, les especialitats d'Arpa, Bateria, Guitarra Elèctrica i Baix Elèctric.  
  
El centre impartirà, a més, les ensenyances que ja té autoritzades en resolucions anteriors, sense variació del nombre de llocs escolars.  
  
  
Segon  
Qualsevol modificació dels termes d'esta resolució requerirà la preceptiva autorització de l'Administració Educativa.  
  
Tercer  
Les modificacions, a les quals es referix l'article 10.1 del Reial Decret 321/1994, seran notificades a l'Administració Educativa, la qual instruirà el corresponent expedient. En els supòsits arreplegats en l'article 10.2 del mencionat reial decret, s'instruirà expedient per a una nova autorització.  
  
Quart  
El que disposa la present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Quint  
La present resolució tindrà efectes des de la data en què es dicta; no obstant això, els seus efectes acadèmics es considera que són per al pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació d'esta resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació d'esta resolució.  
  
Per als interessats que no siguen objecte de notificació, els terminis començaran a computar des de l'endemà de la publicació en el Diari Oficial de la Comunitat Valenciana.  
  
València, 15 de gener de 2015.- La consellera d'Educació, Cultura i Esport, p. d. (R 26.03.2013, DOCV 6993, 28.03.2013), el secretari autonòmic d'Educació i Formació: Manuel Tomás Ludeña.